laion/Wikipedia-Exotic huggingface dataset:
ויקטור שנדרוביץ'

ויקטור אנטוליביץ' שנדרוביץ' (ברוסית: Виктор Анатольевич Шендерович; נולד ב-15 באוגוסט 1958) הוא עיתונאי רוסי וישראלי, סופר פרוזה, משורר, מחזאי, תסריטאי, מנחה טלוויזיה ורדיו, סאטיריקן, פובליציסט, פדגוג. בעל טור בכתב עת "The New Times" (אנ'). בין השנים 1995–2001 שנדרוביץ' היה תסריטאי של תוכנית הטלוויזיה "בובות" בערוץ NTV. עוד מזמן עבודתו ב-NTV, שנדרוביץ' מתח ביקורת עקבית על מדיניותו של ולדימיר פוטין כנשיא רוסיה. ב-10 במרץ 2010 הוא חתם על פניה של האופוזיציה הרוסית "פוטין חייב לעזוב" (אנ'). ב-30 בדצמבר 2021, משרד המשפטים של רוסיה הכניס את שנדרוביץ' לרשימה של "סוכנים זרים" בתקשורת ההמונים. מדיה וקבצים בנושא ויקטור שנדרוביץ' בוויקישיתוף אתר האינטרנט הרשמי של ויקטור שנדרוביץ' ויקטור שנדרוביץ', ברשת החברתית פייסבוק ויקטור שנדרוביץ', ברשת החברתית אקס (טוויטר) ויקטור שנדרוביץ', ביישום טלגרם ויקטור שנדרוביץ', ברשת החברתית אינסטגרם ויקטור שנדרוביץ', סרטונים בערוץ היוטיוב ליזה רוזובסקי, ויקטור שנדרוביץ' גולה ממולדתו רוסיה וסופג מהלומות מתומכי אוקראינה. איך זה קרה לו?, באתר הארץ, 8 ביוני 2023 Twitter, Instagram, Facebook, Russian satirist in search of a stage, Los Angeles Times, ‏2003-10-28 (באנגלית אמריקאית) Russia labels Pussy Riot members, satirist 'foreign agents', France 24, ‏2021-12-30 (באנגלית) ערך זה הוא קצרמר בנושא רוסים ובנושא תקשורת. אתם מוזמנים לתרום לוויקיפדיה ולהרחיב אותו.
ראשן ספרינג פאנץ'

ראשן ספרינג פאנץ' (אנגלית: Russian Spring Punch, בתרגום חופשי: פונץ' רוסי אביבי) הוא קוקטייל המוכר על ידי איגוד הברמנים הבינלאומי. הקוקטייל מורכב מוודקה, מיץ לימון, קרם דה קסיס, סירופ סוכר ויין מבעבע. מוגש בדרך כלל בכוס גבוהה מלאה בקרח עם קשית. ראשן ספרינג פאנץ' מתועד לראשונה בשנות ה-80 של המאה ה-20. הוא הומצא בלונדון על ידי הברמן דיק ברדסל (Dick Bradsell) שסיפר שמטרת הקוקטייל הייתה שימוש ברכיבים זולים לצורך מסיבת חברים. הקוקטייל נקרא "רוסי" עקב שימוש בוודקה ו"אביבי" עקב דמיון מסוים לג'ון קולינס שנחשב לקטקטייל אביבי. ב-2015 ברדסל סיפר: יצרתי את המשקה בשביל החברים שלנו, רבקה די פונט דה בי ופיטר קנט, בשנות ה-80. [...] הם רצו מסיבת קוקטיילים, אך לא היה להם מספיק כסף. אז הצעתי שמכיוון שאין להם מספיק כסף למשקעות איכותיים, הם ידרשו שכל האורחים יביאו בקבוק של יין מבעבע. כך שאם מישהו מביא פסולת, הוא ישתה פסולת ואם מישהו מביא איכות, הוא ישתה איכות. מלאתי את הבר בכוסות בהם שוט וודקה, חצי שוט מיץ לימון, כפית סוכר, כפית קרם דה קסיס וקרח. אנשים שתו את כל הבקבוק של שמפניה שהם הביאו איתם וכל כמות של וודקה שהם מסגולים. הקוקטייל נחל הצלחה רבה במסיבה ובהמשך יצא כמתכון. בכזונותיו דיק ברדסל מספר: לפני הרבה אביבים הרכבתי שני ראשן ספרינג פאנצ'ים שהם למעשה קיר ריול תוסס עם קרח. הוא תואם את הנוסחה: 1 מתוק, 2 חמוץ, 3 חזק 4 חלש, בה ה"חלש"( שהוא לרוב מי סודה או מיץ) מוחלף בשמפניה, דבר שהפוך את הקוקטייל למכת פטיש. להכנתו יש למלא כוס קולינס בקרח. להוסיף 50 מ"ל וודקה, 25 מ"ל מיץ לימון, שתי כפות קרם דה קסיס, שני כפות סירופ סוכר. למלא עד הסוף בשמפניה ולערבב. לקשט בפלח לימון ומעט פירות יער — מגזין CLASS, מהדורת ינואר-דצמבר 1998 בנוסף למספר אפשרויות ליחסים שונים בין רכיבים, קיימות כמה וריאציות לקוקטייל, לדגומה החלפת קרם דה קסיס בליקר פטל אדום או שחור . Russian Spring Punch,אתר diffordsguide Russian Spring Punch (IBA), אתר commonwealthcocktails Russian Spring Punch, אתר absolutdrinks
ויאנה

ויאנה בירו (בצרפתית: Vianney Bureau; נולד ב-13 בפברואר 1991), המוכר בשמו הפרטי ויאנה, הוא זמר-יוצר צרפתי. ויאנה נולד בפו לאב ששירת כטייס מסוק בצבא ולאם שעבדה בבקרת תנועה אווירית, ולו שלושה אחים. הוא גדל במשפחה אוהבת מוזיקה, והאזין לאביו שניגן בגיטרה ושר שירים של ז'ורז' ברסנס, ריקי לי ג'ונס, מקסים לה פורסטייה ופרנסואה ברנז'ה. ויאנה גדל בפריז, וכבר בגיל 12 גילה את תשוקתו למוזיקה והחל לכתוב שירים. ב-2005 הכיר לו אביו מספר חברים מוזיקאים, שאיתם ועם אחיו הבכור הוציא דיסק ראשון בהוצאה עצמית. ב-2015 היה מועמד לראשונה לזכייה בפרס ניצחונות המוזיקה, המקבילה הצרפתית לפרס הגראמי, על אלבומו הראשון Idées blanches. הוא זכה בפרס ב-2016 בקטגוריית זמר השנה, וב-2017 בקטגוריית שיר השנה עבור השיר Je m'en vais. הוא היה מועמד לפרס גם בשנים 2020 ו-2021, אולם לא זכה. ב-2018 שיחק בתפקיד ראשי בסרט "אמא שלי משוגעת", לצד פאני ארדן ואריאל דומבסל. באותה שנה הוציא יחד עם הראפר מטר גים את השיר La Même, שהגיע למקום הראשון במצעדי השירים השבועיים בצרפת ובבלגיה. ב-2021 שימש כשופט בעונה העשירית של תוכנית The Voice הצרפתית, לצד אמל בנט, פלורן פאני ומארק לאבואן. החל מ-2016 ויאנה בזוגיות עם נגנית הצ'לו קתרין רובר, לה נישא ב-14 ביולי 2020. באוקטובר 2021 הודיע בטוויטר על היותו אב לבן. 2014 – Idées blanches (רעיונות לבנים) 2016 – Vianney (ויאנה) 2020 – N'attendons pas (לא מחכים) 2014 – Pas là 2016 – Je m'en vais 2016 – Les Filles d'aujourd'hui (עם ג'ויס ג'ונתן) 2017 – Moi aimer toi 2018 – La même (עם מטר גימס) 2020 – Beau-papa מדיה וקבצים בנושא ויאנה בוויקישיתוף אתר האינטרנט הרשמי של ויאנה (בצרפתית) ויאנה, ברשת החברתית פייסבוק ויאנה, ברשת החברתית אקס (טוויטר) ויאנה, ברשת החברתית אינסטגרם ויאנה, סרטונים בערוץ היוטיוב ויאנה, במסד הנתונים הקולנועיים IMDb (באנגלית) ויאנה, במסד הנתונים הקולנועיים KinoPoisk (ברוסית) ויאנה, באתר אפל מיוזיק (באנגלית) ויאנה, באתר ספוטיפיי ויאנה, באתר סאונדקלאוד (באנגלית) ויאנה, באתר Last.fm (באנגלית) ויאנה, באתר AllMusic (באנגלית) ויאנה, באתר MusicBrainz (באנגלית) ויאנה, באתר דיזר ויאנה, באתר Discogs (באנגלית) ויאנה, באתר Songkick (באנגלית) ויאנה, באתר Genius ויאנה, באתר SecondHandSongs ויאנה, באתר טיידל (באנגלית) ויאנה, באתר אמזון מיוזיק
Whatever It Takes

Whatever It Takes (בתרגום לעברית:כל מה שידרש) הוא שיר של להקת הפופ רוק האמריקאית Imagine Dragons. השיר יצא לאור ב-9 במאי 2017, כסינגל קידום מכירות דרך Kidinakorner ו-Interscope. מאוחר יותר הוא הפך לסינגל השלישי מתוך אלבום אולפן השלישי של הלהקה, Evolve, ב-6 באוקטובר 2017. הוא שימש כשיר הנושא הרשמי של אירוע ה- שלם וצפה WWE, בנוסף להכללתו במשחק הווידאו Madden NFL 18. ב-9 במאי 2017 הוכרז שם השיר יחד עם עטיפת האלבום Evolve באמצעות טוויטר ב-9 במאי 2017. קליפ לשיר שוחרר ב-12 באוקטובר 2017. בוים על ידי מאט איסטין ואהרון היימס. איסטין גם ביים בעבר את הקליפים לשירים On Top of the World" ,Roots" ו-" Believer ". הסרטון מתחיל כשהסולן דן ריינולדס שוחה בחדר מלא במים. לאחר מכן הוא חותך לסצנה שבה ריינולדס והלהקה מנגנים באותו חדר; עם זאת, הוא אינו מלא במים בסצנה זו. כשהם מבצעים את הפזמון של השיר, הגג מתפורר והגשם מתחיל לזרום פנימה. לאורך הסרטון, הגשם נמשך והחדר בסופו של דבר מתמלא לחלוטין במים. עם זאת, הלהקה עדיין מנגנת. בזמן שריינולדס שר, חפצים כמו כפפת איגרוף ומפתחות צפים לידו יחד עם שני אנשים שהם לכאורה סירנות, מושכים בו משני הצדדים. לפני הפזמון האחרון, המוזיקה נעצרת והלהקה מרחפת ללא רוח חיים על המים. כשהם שוב פורצים לשיר, הבמה השתנתה לחלוטין מכיוון שהחדר כבר לא מתחת למים, והחדר עולה בלהבות כשלהקה מנגת בו. כשהסרטון מסתיים, הכל בוער והמוזיקה נעצרת. הסרטון זכה בפרס MTV Video Music עבור "סרטון הרוק הטוב ביותר". באוקטובר 2017, Imagine Dragons ביצעה את השיר בתוכנית "Late Night עם סת' מאיירס". ב-30 במאי 2018, הם ביצעו את השיר בשידור חי לפני המשחק השני של גמר גביע סטנלי 2018 ב-T-Mobile Arena בלאס וגאס. בפברואר 2018, Imagine Dragons ביקשה מוועידת הפעולה הפוליטית השמרנית להפסיק להשתמש ב"Whatever It Takes" באתר הוועידה שלהם. נבחרת יוטה ג'אז של ליגת ה-NBA מרבה לנגן את השיר לפני הטיפ-אוף של כל משחק בית ב-ויוינט סמארט הום ארנה בסולט לייק סיטי, יוטה. נכון ל-15 במאי 2018, השיר הגיע למקום ה-12 ב-בילבורד הוט 100. מידע על הסינגל "Whatever It Takes" באתר מיוזיק בריינז מידע על היצירה "Whatever It Takes" באתר Discogs סרטון השיר "Whatever It Takes" באתר יוטיוב Da'Shan Smith (9 במאי 2017). "Imagine Dragons Are Ready to 'Evolve' With Upcoming Album & Tour, Share New Song 'Whatever It Takes'". Billboard. נבדק ב-10 במאי 2017. {{cite news}}: (עזרה) "Imagine Dragons - Whatever It Takes". YouTube. 12 באוקטובר 2017. נבדק ב-12 באוקטובר 2017. {{cite news}}: (עזרה)
מוסא בן דוד וחיון

הרב מוסא בן דוד וחיון (אוחיון, בן חיון) (סביב ה'תק"כ, 1760 – כ"ד באב ה'תקע"ז, 6 באוגוסט 1817) היה פוסק הלכה, מקובל, ראש ישיבה ודיין במרקש שבמרוקו בראשית המאה ה-19. נולד במרקש לאביו רבי יהודה שהיה מדייני העיר. שם המשפחה 'דוד וחיון' הוא עתיק, וידוע כבר מהמאה הארבע העשרה. כינוי המשפחה היה "אטאחוני". למד אצל חכמי עירו והתפרסם בשל היותו שקדן ומתמיד. לימים התמנה לראשות הישיבה, שאז מנתה כשלש מאות תלמידים. בין תלמידיו נמנו רבי משה רוזיליו ורבי יהודה אלמליח. סמוך לשנת ה'תקס"ב התמנה לדיין בבית הדין של העיר בראשות רבי אברהם פינטו ורבי שלמה אסבאג, יחד עם רבי יעקב פינטו השני, רבי יהודה הצרפתי, רבי משה אסבאג ורבי שלמה אוזנקוט. בית הדין נשא ונתן בענייני הלכה עם יתר חכמי מרוקו, כדוגמת רבי רפאל בירדוגו רבה של מקנס. כמו כן עמד רבי מוסא בקשר הלכתי עם שד"רים שונים. וכן היווה כתובת לשאלות בנושאי קבלה בקרב חכמי מרקש. נפטר בכ"ד באב ה'תקע"ז. הספידוהו רבי רפאל מסעוד אבן מוחא, ותלמידו רבי משה רוזיליו. נזכר בפיוטי 'שוכני מערה' של מראכש. רבי מוסא הוליד לפחות שתי בנות. באגרת ששלח לחכמי צפרו, ביקש תמיכה כלכלית להוצאת הנדוניה של שתי בנותיו, ודיווח על מצבו הכלכלי הירוד. יש המשערים שרבי מוסא ביקש תמיכה כלכלית גם מיהודי מקנס. מצאצאיו ידועים רבי ראובן פינטו, ורבי מסעוד קורקוס - מחכמי העיר. חידושים על הטור – טרם נדפס. חידושים על השולחן ערוך – על יורה דעה, אבן העזר וחושן משפט. חלקם נדפסו בספר 'ביאור מהרא"ח' על חושן משפט. שאלות ותשובות – מקבץ מתשובותיו יצא לאור בספר תשובות חכמי מראכש. הגהות לספר כנסת הגדולה – טרם נדפס. הגהות על כתבי האר"י אוצרות חיים וספר הכוונות – חלקם נדפסו בקובץ מן הגנזים. הרב יוסף פרץ והרב יוסף הלל (עורך), קדושי מראכש, "רבי מוסא בן דוד וחיון", הוצאת קהילות ישראל, ירושלים ה'תשפ"א. ראו: הרב יוסף משאש, 'אוצר המכתבים', ח"א סימן קסג. בטעם הכינוי "טאחוני", יש ששיערו שהייתה בבעלות המשפחה טחנת קמח (מבוא לקול מבש"ר הנד"מ עמ' 4). ויש ששיערו משום שהיה תלמודי גדול והיה טוחן את התלמוד ומשנן לתלמידיו בעיון וסברא (אבני זיכרון לקהילת מראקש עמ' קמד), ולא נראה כהשערה זו, שהרי כינוי זה היה של המשפחה ולא שלו פרטי. ראו ענף שושן (קריספין) מד, ב: "הרב הקדוש אחד מחכמי מראקיש יע"א הקדמונים חלקם בחיים כמוהר"ר רבינו מוסא טאחואני זצוק"ל, כל הלילה היה רוכב על קורה אחת הבנויה בקיר ובכותל ביתו שאם יבוא לו שינה יפול מעל הקורה ויתעורר אז ללמוד". ראו מבוא לקול מבש"ר הנד"מ עמ' 4. לחם יהודה כת"י עמ' 68 א. ראו משפטים ישרים חלק ב סימן ריג. בספר תשובות חכמי מראכש סימן פז - תשובה לשד"ר רבי חזקיה יוסף קובו. רבי דוד צבאח בספרו משכיל לדוד בהגהות על אוצרות חיים (עמ' רמ"ו) כתב: "כן תירץ לי החכם הר"מ ן' דוד אוחיון נר"ו". וכן מביא הגהות רבנו על אוצרות חיים בעמ' רמ"ה, רמ"ז, רנ"ב, רנ"ד, רנ"ו. ראו פרפראות לחכמה פ' וילך (עמ' נט). קול מבש"ר בבא קמא יח, ב מדפי הספר: "כשהגענו בלימוד הישיבה לדף ס"ז נפלתי למשכב בר"ח אב ש"ש תקע"ז לתפ"ץ, וכשהגיעו החכמים בלימוד הישיבה לדף ס"ט נלקח ממנו ארון האלהים מורנו ורבינו ועטרת ראשינו ריש מתיבתא סוה"ר שכבר יצא מוניטון שלו בעולם הח' הש' והכולל החסיד העניו כמוהר"ר מוסא בן דוד אוחיון זלה"ה. ומן השמים רחמו עלי ודרשתי עליו בפקידת השבוע בסדר שופטים ושוטרים, והנושא בא צדק צדק תרדוף הלך אחר בית דין יפה". מצבות מראכש עמ' לו-ז. ראו 'מן הגנזים' חלק טז עמ' שסא. ראו: יאיר דלויה, 'נדוניית הת"ח ממראכש', בתוך: 'מנורה בדרום' כסלו תשפ"ד עמ' יז- יט.
דייוויד אנטין

דייוויד אנטין (באנגלית: David Abram Antin;‏ 1 בפברואר 1932, ניו יורק – 11 באוקטובר 2016) היה אמן משורר יהודי-אמריקאי. אנטין נולד בשנת 1932 בניו יורק וסיים בית הספר הטכני בברוקלין. בהמשך הוא קיבל תואר שני מאוניברסיטת ניו יורק בשנת 1966. בשנים 1955–1964 אנטין עבד כמתרגם בעיקר מגרמנית עבור Pergamon Press. בשנת 1959 דייוויד פרסם יצירת שירה הראשונה. בסוף שנות ה-60 של המאה ה-20 ביחד עם אשתו אלינור אנטין הוא עבר לקליפורניה. הוא התחיל לעבוד באוניברסיטת קליפורניה בסן דייגו במחלקה לאמנויות החדשה. בשנים 1971–1999 הוא כיהן באוניברסיטה במשרת פרופסור. השפעתו על סטודנטים לצילום הייתה גבוהה במיוחד. הוא קיבל מלגת גוגנהיים ומלגה של הקרן הלאומית למדעי הרוח. בשנת 1984 הוא קיבל פרס על יצירות שירה שפרסם. Definitions Caterpillar Press, New York, 1967. Poetry Autobiography, Something Else Press, A Great Bear Pamphlet, New York, 1967. Code of Flag Behavior, Black Sparrow Press, Los Angeles, 1968. Poetry Meditations, Black Sparrow Press, Los Angeles, 1971. Poetry After the War; A Long Novel with Few Words, Black Sparrow Press, Santa Barbara, 1973 Talking, Kulchur Foundation, 1972. New edition: 2001. Poetry Talking at the Boundaries, New Directions, New York, 1976 Tuning, New Directions, New York, 1984 Selected Poems: 1963-1973, Sun & Moon, Los Angeles, 1991. What It Means to Be Avant-Garde, New Directions, New York, 1993. A Conversation with David Antin (עם צ'ארלס רונשטיין) 2001 i never knew what time it was, University of California Press, Berkeley, 2005. john cage uncaged is still cagey 2006 Radical Coherency: Selected Essays on Art and Literature, 1966 to 2005, University of Chicago Press, 2010. ביוגרפיה מידע על דייוויד אנטין ויצירותיו דייוויד אנטין, באתר אנציקלופדיה בריטניקה (באנגלית)
רונה מוסקבה

רונה (ברוסית: Профессиональный Баскетбольный Клуб «Руна») היה מועדון כדורסל ממוסקבה, שבשיאו התמודד בליגת VTB ובגביע הרוסי בכדורסל. התקיים בשנים 2017—2024. מועדון הכדורסל הוקם כמועדון לילדים ונוער "רונה-באסקט", שנוסד ב-2004. כבר בשנת 2013, על בסיס מועדון הילדים, נוצר מועדון הכדורסל לגברים כדי להשתתף באליפות רוסיה. בשנת 2016 החל המועדון להתמודד בתחרויות בחסות פדרציית הכדורסל הרוסית ובליגה השנייה. בשנת 2017 קיבלה רונה רשמית מעמד של מועדון כדורסל מקצועני. בעונת 2018/2019 סיימה רונה במקום השלישי בסופרליגה-2, וכבר ב-2019 החלה להתמודד בסופרליגה-1 לגברים, השנייה בחשיבותה ברוסיה ובעונות 2021 עד 2023 סיימה כסגנית אלופת הליגה. בעונת 2023/2024 התמודדה במסגרת הליגה המאוחדת של VTB. ברם בשל מצב כלכלי קשה פורקה בתום העונה. לפני תחילת עונת 2020/2021, נוצרה קבוצת נוער שתשחק בליגת הנוער של VTB. בעונתה הראשונה סיימה הקבוצה במקום העשירי בעונה הסדירה. בקיץ 2021 נוסדה רונה 3x3 – קבוצת כדורסל 3x3 שלוקחת חלק בתחרויות כלל רוסיות ובינלאומיות. באוקטובר 2021 העפילה לחצי גמר הגביע הרוסי 3x3. כמו כן, ניצחה בחטיבת "Future" של הליגה המאוחדת של אירופה, לאחר שהשיגה שלושה ניצחונות בחמישה סיבובי מוקדמות. מדיה וקבצים בנושא רונה מוסקבה בוויקישיתוף אתר האינטרנט הרשמי של רונה מוסקבה רונה מוסקבה, ברשת החברתית פייסבוק רונה מוסקבה, ברשת החברתית אינסטגרם רונה מוסקבה, ברשת החברתית טיקטוק רונה מוסקבה, ברשת החברתית VK רונה מוסקבה, סרטונים בערוץ היוטיוב רונה מוסקבה, באתר התאחדות הכדורסל הרוסית https://www.pbcruna.ru/post/runa_vtb העונה הופסקה באמצע בעקבות מגפת הקורונה ברוסיה
אמילקר ברבאיי

אמילקר ברבאיי (בפורטוגזית: Amílcar Barbuy; ‏29 במרץ 1893 – 24 באוגוסט 1965) היה כדורגלן ומאמן איטלקי-ברזילאי, ששיחק בעמדת הקשר האחורי. עבור כמה מאוהדי קורינתיאנס הוותיקים, אמילקר היה הכדורגלן הברזילאי השני הכי מוכשר, רק אחרי פלה. חוזקותיו על המגרש היו יכולת התיקול, קריאת המשחק, בעיטות חזקות ומסירות ארוכות נהדרות. חוץ מקורינתיאנס הוא גם שיחק במדי פלמיירס ולאציו האיטלקית, ובכך הפך לכדורגלן הברזילאי הראשון בליגה האיטלקית. אמילקר הגיע ללאציו לעונת 1931/1932 תחת התפקיד שחקן-מאמן. בגיל 38 אמילקר הפך לכדורגלן המבוגר ביותר לערוך הופעת בכורה בליגה האיטלקית בשנת 1932, שיא שנשבר רק בשנת 2016 על ידי מאוריציו פוגליסי, שעשה זאת בגיל 39. משחק זה היה גם האחרון שלו בקריירה. אמילקר הפך לשחקן קורינתיאנס הראשון אי פעם לשחק במדי נבחרת ברזיל, בה ערך 19 הופעות וכבש 5 שערים. הוא השתתף בטורניר הקופה אמריקה הראשון בשנת 1916, ולאחר מכן גם זכה עמה בטורניר פעמיים בשנים 1919 ו-1922. קורינתיאנס אליפות סאו פאולו (3): 1914, 1916, 1922 פלמיירס אליפות סאו פאולו (2): 1926, 1927 נבחרת ברזיל קופה אמריקה (2): 1919, 1922 אמילקר ברבאיי, באתר Transfermarkt אמילקר ברבאיי, באתר WorldFootball.net אמילקר ברבאיי, באתר National Football Teams אמילקר ברבאיי, באתר FootballDatabase.eu פרופיל המאמן, באתר Transfermarkt
הגן הבוטני של תחותמס השלישי

הגן הבוטני שבנה תחותמס השלישי נמצא במקדש אמון-רע בכרנכ. מבנה זה ייחודי מכל ארכיטקטורה אחרת שנמצאה בתקופה זו. המתחם הורכב משלושה חדרים כולל שתי מבואות המובילות אל המקדש הגדול ביותר של המתחם. המקדש הגדול ארח את הגן הבוטני. אל החדר הקדמי המוביל ישירות לגן הבוטני ניתן לגשת רק דרך דלת קלציט אחת שנמצאת גבוה מעל הקרקע וניתן להגיע ולראות רק תוך כדי שימוש בגרם המדרגות המוביל אליו. עם זאת, חשבו שגרם מדרגות זה מוכיל למשכן, ולכן דלת זו לא הייתה נגישה בדרך כלל. מבואה זו בולטת כיוון שהיא רחבה באופן יוצא דופן, ולכן יש צורך בארבעה עמודים כדי להחזיק בה את התקרה. בין שני העמודים החיצוניים היו פסלים של ספינקסים שהוצבו פונים צפונה לכיוון הקודש, דבר שלא היה נפוץ גם כן. במבואה הרבה גילופים ועיצובים מורכבים על הקירות שמתכנסים לדלת הגדולה שמובילה לגן הבוטני. רבים מהתיאורים הללו הן של סצנות של המלך והאלים שעושים טקסים שונים, או חגיגות. במקדש בפועל היה גן בוטני ושמונה פינות חצובות בקיר, שבהן היו מקומות פסלים אלוהיים. אחד מהם היה פסל גרניט של תחותמס השלישי. הגן הכיל חיות וצמחים נדירים אשר לא נראו במצריים אותם אסף תחותמס במסעות הכיבוש הרבים שלו. אותם בעלי חיים ואוספים בוטניים נמצאים חקוקים על קירות המקדש, ביניהם גם אירוסים שהביא מכיבוש סוריה. כבר באותה התקופה החלו הכלאות בין מיני אירוסים שונים. היסטוריה של מצרים העתיקה Auguste Mariette, Karnak : étude topographique et archéologique, Musée de Boulaq, 1875, plates 28-31. Nathalie Beaux-Grimal, Le cabinet de curiosités de Thoutmosis III : plantes et animaux du « Jardin botanique » de Karnak, Leuven, Peeters, coll. « Orientalia Lovaniensia Analecta » (no 36), 1990 (ISBN 9068312685) Laboury, D. (2007). Archaeological and Textual Evidence for the Function of the'Botanical Garden'of Karnak in the Initiation Ritual. In Sacred Spaces and Sacred Function in Ancient Thebes. Occasional Proceedings of the Theban Workshop (pp. 27-34). University of Chicago Press. Robins, G. (2008). The art of Ancient Egypt. Cairo: The American University in Cairo Press. מדיה וקבצים בנושא הגן הבוטני של תחותמס השלישי בוויקישיתוף Botanical Garden of Thutmosis III (Luxor) - 2021 All You Need to Know BEFORE You Go (with Photos), Tripadvisor (באנגלית), tripadvisor Botanical garden of Thutmosis III, Mapcarta (באנגלית), Mapcarta Tyrha Delger, The Iris: A Centuries Old Flower with an Intriguing History | The Gardens of Alcatraz (באנגלית אמריקאית), באתר The gardens of Alcatraz Iris albicans
חברה ממשלתית

חברה ממשלתית היא חברה בבעלות או בשליטת הממשלה, ומטרתה היא לקדם אינטרסים ציבוריים, כמו אספקת שירותים חיוניים או הגדלת הכנסות הממשלה. חברות ממשלתיות בישראל מוגדרות כגוף דו מהותי. חברות ממשלתיות נמצאות בלב ויכוח בין אידאולוגיות כלכליות-חברתיות שונות. סוציאל-דמוקרטים טוענים כי חברות ממשלתיות ראויות בשווקים שבהם גודל ההשקעה לא מאפשרת תחרות מלאה ובנוסף מתן השירותים חשוב לחברה, לדוגמה במתן שירותי רכבת, מים וחשמל. בתחומים אלה, גם אם חברה פרטית תספק את השירות, יהיה צורך בפיקוח ממשלתי הדוק כדי למנוע מצד אחד ניצול הציבור על ידי מונופול, ומצד שני פשיטת רגל החברה והפסקת מתן השירות. מתן השירות על ידי חברה ממשלתית יכול להיות תחליף מועיל למנגנון הפיקוח. ליברלים מאמינים כי ההתערבות של הממשלה בשוק פוגעת בתחרות ומונעות קיום של שוק חופשי, עקרון חשוב כאמצעי לעצמאות הפרט. תהליך שבו המדינה הופכת חברה ממשלתית לחברה פרטית נקרא הפרטה, ואילו תהליך שבו המדינה הופכת חברה פרטית לממשלתית נקרא הלאמה. בהתאם לחוק החברות הממשלתיות, תשל"ה-1975, הגדרת חברה ממשלתית מתייחסת לחברה שיותר מ-50% מכוח ההצבעה באספה הכללית שלה או הזכות למנות יותר ממחצית הדירקטורים שלה הם בידי מדינת ישראל. חברה בעלת פחות מ-50% מכוח ההצבעה או מהכוח למנות דירקטורים, נקראת "חברה מעורבת". הקמת חברה ממשלתית מחייבת החלטת ממשלה, על פי הצעה של אחד השרים. במקרה שהממשלה החליטה על הקמת חברה ממשלתית, מביא שר האוצר את ההחלטה לידיעת ועדת הכספים של הכנסת, בציון מקורות המימון ובצירוף חוות דעת רשות החברות הממשלתיות. על חברות ממשלתיות, למעט חברות שלפי מסמכי היסוד שלהן אסור להן לחלק רווחים, לפעול לפי השיקולים העסקיים שעל פיהם נוהגת לפעול חברה לא-ממשלתית. לממשלה מותר להכתיב לה שיקולים אחרים בהחלטת ממשלה ובאישור ועדת הכספים. על פי חוק החברות הממשלתיות הוקמה רשות החברות הממשלתיות, יחידה במשרד האוצר אשר תפקידיה לייעץ לממשלה בעניינים הנוגעים לחברות הממשלתיות, לטפל בעניינים המשותפים לכלל החברות הממשלתיות, לעקוב אחר מילוי המלצות של מבקר המדינה, לייעץ ולסייע לחברות ממשלתיות בניהול עסקיהן, לעקוב ברציפות אחר פעילות החברות והגשמת מטרותיהן, ולבדוק את הדוחות המוגשים לה מטעם החברות הממשלתיות. בנוסף, משמשת הרשות כגורם המטפל ומסייע בביצוע פירוקים, מיזוגים, ארגון ומכירת מניות של חברות ממשלתיות וכן כגורם המייעץ לוועדת השרים בעניינים הנוגעים להפרטה. הליכי הפרטה בישראל התקיימו מראשית קיום המדינה, והתעצמו החל משנת 1986 בעקבות גל כלל עולמי של הפרטה בהובלת בריטניה. תאגיד סטטוטורי מונופול ממשלתי מדיה וקבצים בנושא חברה ממשלתית בוויקישיתוף מפעלים עסקיים ממשלתיים, דף שער בספרייה הלאומית חוק החברות הממשלתיות, תשל"ה-1975, ספר החוקים הפתוח, באתר ויקיטקסט אתר רשות החברות הממשלתיות רשימת חברות ממשלתיות ודירקטורים מכהנים, באתר מאגרי המידע הממשלתיים סעיף 5 לחוק החברות הממשלתיות, תשל"ה-1975 סעיף 4 לחוק החברות הממשלתיות, תשל"ה-1975 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
אליפות ישראל בהיאבקות חופשית אפריל 2021

אליפות ישראל בהיאבקות חופשית נערכה בבאר שבע ב-10 באפריל 2021. אליפות ישראל בהיאבקות יוונית-רומית איגוד ההאבקות בישראל | תחרות | אליפות ישראל לבוגרים סגנון חופשי, באתר איגוד ההאבקות בישראל
ויסוצקי (גורד שחקים)

ויסוצקי (ברוסית: Высоцкий) הוא גורד שחקים בן 54 קומות שנמצא במרכז יקטרינבורג, שברוסיה. "ויסוצקי" עד לפני בניית מגדל "איסט" (אנ') היה לא רק גורד השחקים הגבוה ביותר ביקטרינבורג, אלא הכי גבוה ברוסיה מלבד העיר מוסקבה. "ויסוצקי", לפני בנייתו של מרכז לאחטה בסנט פטרבורג, היה גורד השחקים הצפוני ביותר בעולם. הטורסו המתפתל המפורסם, הממוקם במאלמו, שוודיה, שוכן בערך מעלה דרומה. בנייתו החלה בשנת 2006 והסתיימה ב-2011. גובהו מגיע ל-188 מטרים, והוא קרוי על שם ולדימיר ויסוצקי. יקטרינבורג סיטי מדיה וקבצים בנושא ויסוצקי בוויקישיתוף אתר האינטרנט הרשמי של מרכז העסקים "ויסוצקי" В Екатеринбурге открыт 54-этажный бизнес-центр, ИА REGNUM (ברוסית)
BUNCH

BUNCH הוא הכינוי שניתן לחמש חברות המחשבים שהתחרו בשנות ה-70 של המאה ה-20 בחברת IBM, שהייתה החברה הדומיננטית בשוק המחשבים המרכזיים. הכינוי מייצג את ראשי התיבות של שמות החברות באנגלית: Burroughs, UNIVAC, NCR, CDC, Honeywell. בשנות ה-50 וה-60 נכללו ברשימה עוד שתי מתחרות, ג'נרל אלקטריק ו-RCA, שבתחילת שנות ה-70 פרשו מייצור מחשבים, והחבורה נקראה "יבמ ושבעת הגמדים". כינויים אלה משקפים את העובדה שנתח השוק של IBM היה גדול מזה של כל מתחרותיה אלה גם יחד. עם כניסת IBM לשוק ההמחשבים האישיים עם המחשב IBM PC, הלכו בעקבותיה גם מתחרותיה, שייצרו תואמי PC, אך הן הסתגלו פחות טוב מ-IBM למכירות לשוק הקמעונאי. כאשר למתחרותיה של IBM הצטרפה חברת DEC, הורחב הכינוי BUNCH ל-DeBUNCH. Douglas W. Jones, 22C:18, Lecture 28, Summer 1997 - A Bit of History, University of Iowa Department of Computer Science John Greenwald, The Colossus That Works, TIME, July 11, 1983 Bartimo, Jim (1984-11-05). "Mainframe Bunch Goes Micro". InfoWorld. pp. 47–50. Sanger, David E. (1984-02-05). "Bailing Out of the Mainframe Industry". הניו יורק טיימס (באנגלית אמריקאית). p. Section 3, Page 1. ISSN 0362-4331. "Oral History of John William (Bill) Poduska Sr" (PDF).
אליפות ישראל בהיאבקות חופשית דצמבר 2021

אליפות ישראל בהיאבקות חופשית נערכה בבאר שבע ב-24 בדצמבר וב-25 בדצמבר 2021. אליפות ישראל בהיאבקות יוונית-רומית איגוד ההאבקות בישראל | תחרות | אליפות ישראל לבוגרים סגנון חופשי, באתר איגוד ההאבקות בישראל
נבחרת יוון בכדורסל עד גיל 20

נבחרת יוון בכדורסל עד גיל 20 היא הנציגה של יוון בתחרויות כדורסל בינלאומיות עד גיל 20, והיא מאורגנת ומנוהלת על ידי פדרציית הכדורסל היוונית. נבחרת יוון בכדורסל עד גיל 20 מייצגת את יוון באליפות אירופה עד גיל 20 של פיב"א. היא הייתה ידועה בעבר כנבחרת יוון בכדורסל עד גיל 22, כשזה היה גיל נבחרות העתודה. היא זכתה 3 פעמים באליפות אירופה (בשנים 2002, 2009 ו-2017), והיא הנבחרת המצליחה ביותר בהיסטוריית התחרות. היא זכתה גם פעמיים במקום השני, ב-1992 וב-2010.
ארדיה, או בשורת המכשפות

ארדיה, או בשורת המכשפות (באנגלית: Aradia, or the Gospel of the Witches) הוא ספר שחובר על ידי צ'ארלס גודפריי ללנד (אנ'), ויצא לאור בשנת 1899. הספר מציג לכאורה טקסטים המתעדים את האמונות והפולחנים של קבוצת מכשפות פגניות מטוסקנה, איטליה. הדמות המרכזית בספר היא האלה ארדיה, אשר לכאורה מגיעה לכדור הארץ כדי ללמד את בני האדם מאגיה וכישוף. במאה ה-20, הספר השפיע מאוד על התפתחותה של הדת הנאו פגנית ויקה. הספר הזה נחשב לקלאסיקה בתחום הנאו-פאגניזם, והוא אחד הספרים הבודדים כיום שמתיימרים להיות טקסט קדוש ממשי של כישוף מסורתי, ובפרט כישוף מסורתי של אזור טוסקנה באיטליה. ללנד טען כי הוא ביסס את הספר הזה על חומרים שהוא קרא בכתב יד בשם "הבשורה" שהגישה לו אישה מסתורית בשם מגדלנה, אשר לאחר מכן נעלמו עקבותיה ומעולם לא יצרה שוב קשר עם ללנד. הטקסט המלא של הספר (באנגלית) Aradia, or the Gospel of the Witches, Amazon Aradia, Gospel of the Witches Index, www.sacred-texts.com